text: Tre har budt på Kolding Teater
  15 marts 2010 kl. 17.11
  Tre har budt på Kolding Teater, da fristen for at købe sit eget teater udløb ved middagstid mandag.
  Kolding Teater er sat til salg, fordi kommunen ikke har råd til at drive det. Og kontrakten med Scanticom betyder, at teratret kan sættes til salg, hvis ikke parterne kan blive enige om vilkårene.
  Teknisk forvaltning kan ikke oplyse, hvem det er der har budt - eller hvor meget, de vil betale for teatret. Men det er vurderet til 32 mio. kr.
  
  Ingen minimumspris
  Der er ikke sat nogen minimumspris på teatret. Og nøgternt set havde kommunen ikke forventet, at der ville komme tre bud.
  Sagen ventes afgjort i løbet af to uger.
  